
KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2009. május 20-i ülésére)

TÁRGY: ALAPÍTÓI HATÁSKÖRÖK GYAKORLÁSA A KŐRÖSKOM KFT-NÉL

A 100%-ban Kiskőrös Város Önkormányzata tulajdonát képező KŐRÖSKOM Kft tulajdonosi jogait a Képviselő-testület gyakorolja. A gazdasági társaságokról szóló 2006. évi IV. törvény (továbbiakban Gt.) 19. § szerint korlátolt felelősségű társaságnál a gazdasági társaság legfőbb szerve a taggyűlés, hatáskörében egyszemélyes Kft-nél az egyedüli tag írásban határoz. 

A Gt. 141. § (2) bekezdése alapján a taggyűlés kizárólagos hatáskörébe tartozik a társaság számviteli törvény szerinti beszámolójának jóváhagyása, valamint a Gt. 37. §-ban foglalt kivétellel az ügyvezető megválasztása, visszahívása és díjazásának megállapítása.

A fentiek alapján a Képviselő-testület a 2008. év beszámolójának elfogadásán túl jogosult dönteni az ügyvezető 2009. évi személyi alapbéréről, az előző évben meghatározott prémiumfeltételek teljesítéséről, ennek megfelelően a prémium összegéről, valamint az aktuális évre vonatkozó prémiumfeltételekről.

A KŐRÖSKOM Kft. a számviteli törvény rendelkezései alapján összeállította egyszerűsített éves beszámolóját. Az előterjesztés melléklete tartalmazza a 2008. évi mérleget, eredménykimutatást, kiegészítő mellékletet. Az ügyvezető tájékoztatása alapján a Felügyelő Bizottság a beszámolót várhatóan május 18-i ülésén tárgyalja, és eddig az időpontig a független könyvvizsgálói jelentést is benyújtásra kerül.

A Kft. főbb mutatóinak idősoros alakulását az 1. számú grafikon tartalmazza. 

1. számú grafikon

A beszámoló alapján a tárgyi eszközök könyv szerinti értéke 5 369 ezer Ft-tal csökkent, jelentős beruházásra nem került sor. 

A forgóeszközökön belül a követelések részaránya kis mértékben emelkedett, az értékpapírok és pénzeszközök állományában nőtt.

A Kft. 2008. évi adózott eredménye az értékesítés nettó árbevételének csökkenése mellett előző évhez képest nőtt, azonban az üzemi (üzleti) tevékenység eredménye továbbra is negatív. Így a pozitív mérleg szerinti eredményt csak a pénzügyi műveletek bevételei biztosították. 

A Kft. 2008. évi szokásos vállalkozói eredménye 3 074 ezer Ft, ebből üzemi tevékenység eredménye –128 ezer Ft (veszteség), pénzügyi műveletek eredménye 3 202 ezer Ft. Az ügyvezető javaslatával egyetértésben az adózott eredmény teljes összegének eredménytartalékba helyezését javaslom.

A prémiumfeltételekben meghatározott 2008. évi célkitűzéseket a Kft. ügyvezetője részben teljesítette, a 2008. évi adózott eredmény pozitív összegű, és az Önkormányzattal szerződött feladatok - beruházás, felújítás, fenntartás, egyéb szolgáltatások- a követelmények szerint teljesültek. 

A Kft. ügyvezetője hozzájárult az előterjesztés megbízását érintő részének nyilvános ülésen történő tárgyalásához.

A fentiek alapján javaslom, hogy a Képviselő-testület a KŐRÖSKOM Kft. 2008. évi egyszerűsített éves beszámolóját, a Kft. ügyvezetője 2008. évi prémiumát, személyi alapbérének módosítását, valamint a 2009. évi prémiumfeltételét a határozat-tervezetben foglaltak szerint fogadja el.

Kiskőrös, 2009. május 8.


Domonyi László sk.


polgármester

HATÁROZAT-TERVEZET

1. Kiskőrös Város Képviselő-testülete az önkormányzat kizárólagos tulajdonában lévő KŐRÖSKOM Kft. tulajdonosi jogait gyakorló hatáskörében

a. elfogadja a KŐRÖSKOM Kft. ügyvezetőjének a 2008. évi üzleti tevékenységéről szóló beszámolóját,

b. jóváhagyja a KŐRÖSKOM Kft. 2008. üzleti évre vonatkozó egyszerűsített éves beszámolóját (mérlegét, eredménykimutatását és kiegészítő mellékletét) -figyelemmel a Felügyelő Bizottság és a Könyvvizsgáló jelentésére is- az alábbiak szerint:


Ezer Ft

Mérlegfőösszeg
104 435

Saját tőke
93 779

Adózott eredmény
2 914

Mérleg szerinti eredmény
2 914

c. hozzájárul az adózott eredmény teljes összegének eredmény-tartalékba helyezéséhez.

2. A Képviselő-testület a KŐRÖSKOM Kft. ügyvezetőjének 2008. évi prémiumát a 47/2008. sz. képviselő-testületi határozatban meghatározott feltételek részleges teljesítésének megfelelően a 2008. évi bér 10 %-ában, azaz bruttó 504 000 Ft-ban állapítja meg.

3. A Képviselő-testület a KŐRÖSKOM Kft. ügyvezető igazgatójának 2009. évi prémiumfeltételeit a következők szerint határozza meg. Az ügyvezető 2009. évi személyi alapbére 20%-ának megfelelő prémiumra jogosult, ha a Kft. fizetőképességének, likviditásának folyamatos, egész éves biztosítása mellett a Kft. éves nettó árbevételi meghaladja 2009-ben a 175 000 ezer Ft-ot, és az üzemi tevékenység eredménye meghaladja az 5 000 ezer Ft-ot.

4. A Képviselő-testület a KŐRÖSKOM Kft. ügyvezetőjének személyi alapbérét 2009. január 1-től visszamenőleges hatállyal havi bruttó 441 000 forintban állapítja meg

Munka1

				2001		2002		2003		2004		2005		2006		2007		2008

		Saját tőke (ezerFt)		59477		62702		68015		74483		82243		89148		90865		93779

		Értékesítés nettó árbevétele (ezerFt)		106383		145333		159790		182601		173118		175096		145010		121639

		Foglalkoztatottak létszáma (fő)		49		47		47		47		48		48		47		37

				Értékesítés nettó árbevétele		Anyagjellegű ráfordítások		Személyi jellegű ráfordítások		Értékcsökkenési leírás		Egyéb ráfordítás

		2005		173188		79537		75950		6787		10740

		2006		175096		80782		78683		9494		3037

